**UZŅĒMUMA LĪGUMS**

par kapličas rekonstrukcijas tehniskā projekta izstrādi un projekta autoruzraudzību

Daugavpilī, 2014.gada 24.oktobrī

**Daugavpils pilsētas dome**, reģ.Nr.90000077325, Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 punkta pamata, (turpmāk – Pasūtītājs) no vienas puses, un

**SIA „REM PRO”**, reģ.Nr.41503041904, juridiskā adrese: Imantas iela 25, Daugavpils, (turpmāk – Projektētājs), valdes locekļa **Mihaila Rjabokona** personā, kurš rīkojas saskaņā ar Statūtiem ar tiesībām pārstāvēt kapitālsabiedrību atsevišķi, no otras puses, bet abi kopā – “Puses „ vai “Līdzēji”,

pamatojoties uz Iepirkuma komisijas 2014.gada 9.oktobra lēmumu iepirkumā „Kapličas 18.Novembra ielā 214, Daugavpilī rekonstrukcijas tehniskā projekta izstrāde”, identifikācijas numurs DPD 2014/36, (turpmāk – Iepirkums) noslēdza savā starpā šāda satura līgumu (turpmāk – Līgums):

1. **Līguma priekšmets**
	1. Pasūtītājs uzdod un apmaksā, bet Projektētājs apņemas Līgumā noteiktajā kārtībā, termiņos un pienācīgā kvalitātē, ievērojot normatīvo aktu prasības, izstrādāt Kapličas 18.Novembra ielā 214, Daugavpilī rekonstrukcijas **tehnisko projektu** (turpmāk – Projekts), saskaņā ar šī Līguma noteikumiem, projektēšanas uzdevumu (1.pielikums), arhitektūras un plānošanas uzdevumu, tehniskajiem noteikumiem, topogrāfijas plānu, projektēšanas darbu grafiku (2.pielikums), piedāvājuma izmaksu sadalījumu projektēšanas darbiem (3.pielikums), Pasūtītāja atbildīgo amatpersonu norādījumiem un būvniecības laikā veikt izstrādātā Projekta autoruzraudzību.
2. **Darbu izpildes termiņš**

2.1. Projekta izstrāde, saskaņošana un nodošana veicama **90 (deviņdesmit) kalendāro dienu** laikā neieskaitot publiskās apspriešanas periodu.

2.2. Autoruzraudzības pakalpojumi sniedzami līdz objekta nodošanai ekspluatācijā.

1. **Līguma summa un norēķinu kārtība**

3.1. Līguma summa ir **8333,00 EUR** (astoņi tūkstoši trīs simti trīsdesmit trīs *euro* 00 centi) bez PVN, PVN 1749.93 EUR, kopā ar PVN **10 082,93 EUR** (desmit tūkstoši astoņdesmit divi *euro* un 93 centi), kas sastāv no:

* + 1. Projekta izstrādes un saskaņošanas izmaksām 7533,00 EUR (septiņi tūkstoši pieci simti trīsdesmit trīs *euro* un 00 centi) bez PVN, PVN 1581,93 EUR, kopā ar PVN 9114,93 EUR (deviņi tūkstoši simts četrpadsmit *euro* un 93 centi);
		2. Autoruzraudzības izmaksām 800 EUR (astoņi simti *euro* un 00 centi) bez PVN, PVN 168,00 EUR, kopā ar PVN EUR 968,00 (deviņi simti sešdesmit astoņi *euro* un 00 centi).
	1. Apmaksa par projekta izstrādi un saskaņošanu tiks veikta šādā kārtībā:
		1. priekšapmaksa 20% apmērā tiks veikta 10 dienu laikā pēc Projektētāja rēķina saņemšanas.
		2. Atlikušais maksājums par projekta izstrādi un saskaņošanu tiks veikts 15 (piecpadsmit) darba dienu laikā pēc Projektētāja rēķina saņemšanas un darbu pieņemšanas-nodošanas akta parakstīšanas.
	2. Apmaksa par autoruzraudzības pakalpojumiem tiks veikta pēc būvdarbu uzsākšanas šādā kārtībā:

3.3.1. priekšapmaksa 20% apmērā tiks veikta 10 dienu laikā pēc Projektētāja rēķina saņemšanas.

3.3.2. Atlikušais maksājums par autoruzraudzību tiks veikts 15 (piecpadsmit) darba dienu laikā pēc sekmīgas objekta nodošanas ekspluatācijā. Pasūtītājs veic samaksu ar pārskaitījumu uz Projektētāja bankas kontu pēc rēķina saņemšanas.

1. **Projekta nodošanas un pieņemšanas kartība un izmaiņas**

4.1. Projekta pieņemšana notiek, sastādot nodošanas – pieņemšanas aktu 2 (divos) eksemplāros, ko saskaņo Pasūtītāja pārstāvis un paraksta Pasūtītājs un Projektētājs.

4.2. Par pabeigtu Projektu uzskatāms tehniskais projekts, kas ir saskaņots, akceptēts Būvvaldē un iesniegts Pasūtītāja pārstāvim:

 4.2.1. akceptēta Projekta komplekti – 5 (pieci);

 4.2.2. būvizmaksu tāmes – 5 (pieci);

 4.2.3. elektroniskā formā: projekts – 5 (pieci), kur rasējumi ir AUTOCAD formātā un PDF formātā, tāmes un darbu apjomu saraksts xls formātā.

4.3. Visus dokumentus Projektētājs sastāda latviešu valodā.

4.4. Šajā Līgumā noteikto darbu izpilde tiek fiksēta ar Darba nodošanas – pieņemšanas aktu, tas ir:

 4.4.1. Pasūtītājs paraksta Nodošanas – pieņemšanas aktu 15 (piecpadsmit) darba dienu laikā pēc tā saņemšanas vai arī norāda argumentētus iemeslus tā neparakstīšanai;

 4.4.2. pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā tehniskajā dokumentācijā, un to izpildes termiņiem;

 4.4.3. pēc Darba nodošanas – pieņemšanas parakstīšanas Projektētājs piestāda rēķinu.

4.5. Izmaiņas Projektā:

 4.5.1. visas izmaiņas saskaņotā Projektā Pasūtītājs pieprasa Projektētājam ar rakstisku ziņojumu, ko parakstījis Pasūtītājs vai tā pilnvarotā persona;

 4.5.2. Projektētājs uz sava rēķina izdara visas nepieciešamās izmaiņas Projektā pēc atsevišķas vienošanās par izpildes termiņiem;

 4.5.3. visas izmaiņas apstiprina, parakstot nodošanas – pieņemšanas aktu. Izmaiņas uzskatāmas par Projekta neatņemamu sastāvdaļu.

1. **Projektētāja pienākumi**

5.1. Projektētājam jāizstrādā Projektu atbilstoši šī Līguma nosacījumiem, jāievēro spēkā esošie normatīvie akti, būvnormatīvi, standarti, plānošanas un arhitektūras uzdevums, tehniskie noteikumi, topogrāfiskais plāns, Līguma 1.pielikumā noteiktā specifikācija, 2.pielikumā iekļautais projektēšanas darbu grafiks, Pasūtītāja amatpersonu norādījumi un citi saistītie dokumenti.

5.2. Projektētājs apņemas:

 5.2.1. uzsākt Projekta izstrādi ne vēlāk kā 5 (piecu) dienu laikā pēc Līguma parakstīšanas;

 5.2.2. darba rezultātā izstrādātos materiālus pilnībā nodot Pasūtītājam;

 5.2.3. atlīdzināt Pasūtītajam visus zaudējumus, ja tādi radušies darbu izpildes gaitā pēc Projekta izstrādes, Projektētāja kļūdas dēļ;

5.3. Darbu veikšanai Projektētājs piesaista savā konkursa piedāvājumā minētos darbiniekus.

5.4. Darba izpildes procesā projektētāja darbinieku maiņa ir jāsaskaņo ar Pasūtītāju, bet nomainītais darbinieks nevar būt ar zemāku kvalifikāciju un pieredzi šajā darbu jomā.

5.5. Projektētājs, būvniecības laikā veic autoruzraudzību normatīvajos aktos noteiktajā kārtībā.

**VI. Pasūtītāja pienākumi un tiesības**

6.1. Pasūtītājs apņemas:

6.1.1. veikt apmaksu saskaņā ar šī Līguma nosacījumiem;

6.1.2. pieņemt Projektētāja izstrādāto Projektu šajā Līgumā noteiktajā kārtībā un termiņos vai sniegt pamatotu atteikumu šajā Līgumā noteiktajā kārtībā un termiņos.

**VII. Līgumsods**

7.1. Ja Pasūtītājs noteiktajā laikā neveic maksājumus, Projektētājam ir tiesības prasīt līgumsodu 0,01% apmērā no neveiktā maksājuma (parāda) par katru kavējuma dienu, bet kopsummā ne vairāk kā 10% no līguma summas;

7.2. Ja Projekts netiek pabeigts noteiktā laikā, Pasūtītājam ir tiesības prasīt līgumsodu 0,01% apmērā no līguma summas par katru nokavēto dienu, kā arī ja Projektētājs neievēro Projekta izstrādes kalendāro grafiku, Pasūtītājam ir tiesības prasīt līgumsodu 0,01% no līguma summas par katru kavējuma dienu, bet kopsummā ne vairāk kā 10% no līguma cenas, kā arī Pasūtītājam ir tiesības prasīt visu ar grafiku vai termiņu neievērošanu saistīto zaudējumu atlīdzību.

7.3. Pārtraucot Līguma darbību pēc vienas puses iniciatīvas, kas nav saistīta ar otras puses līgumsaistību neizpildi vai nepienācīgu izpildi, vainīgā puse maksā otrai līgumsodu 5% apmērā no līguma cenas, kā arī visus zaudējumus, kuri radušies saistībā ar Līguma neizpildi.

**VIII. Līguma grozījumi un līguma darbības izbeigšana**

8.1. Grozījumus līgumā var veikt, ievērojot Publisko iepirkumu likumā un šajā līgumā noteikto kārtību un ierobežojumus. Ir pieļaujami tikai līguma nebūtiski grozījumi. Būtiski līguma grozījumi ir pieļaujami jebkurā no šādiem gadījumiem:

 8.1.1. gadījumos, kad šis līgums skaidri un nepārprotami paredz šādu grozījumu iespēju, grozījumu apjomu un būtību;

 8.1.2. Projektētāju aizstāj ar citu līgumslēdzēju pusi atbilstoši komerctiesību jomas normatīvo aktu noteikumiem par komersantu reorganizāciju un uzņēmumam pāreju.

 8.2. Par būtiskiem grozījumiem, kuru veikšana ir pieļaujama saskaņā ar Publisko iepirkumu likuma 67.1panta otrās daļas 1.punktu ir uzskatāma līguma izpildes gaitā radusies un iepriekš objektīvi neparedzama nepieciešamība:

 8.2.1. izslēgt darbus, kas sākotnēji tika paredzēti, bet kuru apjoms ir samazinājies, piemēram, nepilnību dēļ darbu daudzumu sarakstā;

 8.2.2. ieslēgt darbus, tajā skatā tādus, kas jau sākotnēji tika iekļauti tehniskajā specifikācijā (darbu daudzumu sarakstā), bet kuru apjoms ir palielinājies, piemēram, nepilnību dēļ. Šādu darbu izmaksas var tikt segtas papildus līguma pamatsummai (kas noteikta atbilstoši iepirkuma dokumentācijā dotajiem darbu apjomiem), neveicot jaunu iepirkumu;

 8.2.3. grozīt līguma izpildes termiņus.

8.3. Par līguma izmaiņām nav uzskatāms:

 8.3.1. darbu apjoma palielinājums, kas radies, Projektētājam izmainot darbu veikšanas metodi (tehnoloģisko paņēmienu), un šādu Darbu veikšanas metodes maiņu Pasūtītājs nav pieprasījis;

 8.3.2. labojumi un precizējumi, kurus pieprasījis pārbaudītājs, sakarā ar Projektētāja iesniegto dokumentu pārbaudi.

8.4. Pasūtītājam ir tiesības vienpusēji pārtraukt Līguma darbību gadījumos, ja:

 8.4.1. Projektētāja vainas dēļ ir radušās būtiskas darbu neatbilstības;

 8.4.2. Projektētājs bankrotē vai tā darbība tiek izbeigta vai pārtraukta;

 8.4.3. Projektētājs nepamatoti pārtrauc darbu vai veic darbības, kas negatīvi ietekmē grafika ievērošanu;

 8.4.4. darbi nav uzsākti un to pabeigšanai nepieciešamais laiks pārsniedz noteikto termiņu.

8.5. Ja līgums tiek izbeigts priekšlaicīgi, Projektētājam 14 dienu laikā jāiesniedz ikmēneša atskaite par pēdējo periodu un visa izpilddokumentācija.

8.6. Projektētājam ir tiesības vienpusēji pārtraukt Līguma darbību gadījumos, ja Pasūtītājs neveic maksājumus un līgumsods sasniedz 10 (desmit) procentus no līguma cenas.

**IX. Citi noteikumi**

9.1. Visi strīdi un nesaskaņas līguma sakarā, ko nevar atrisināt pārrunu ceļā, tiek risinātas Latvijas Republikas tiesu iestādēs atbilstoši spēkā esošajiem normatīvajiem aktiem.

9.2. Puses ir atbildīgas par līguma saistību neizpildi atbilstoši Latvijas Republikā spēkā esošiem normatīviem aktiem.

9.3. Pēc Līgumā noteiktās samaksas veikšanas par izpildīto darbu, Pasūtītājam izsniegtā Projekta dokumentācija kļūst par Pasūtītāja īpašumu.

9.4. Neviena no pusēm nenes atbildību par līguma saistību neizpildi vai izpildes aizturēšanu, ja minētā neizpilde vai aizturēšana saistīta ar *force majeur* apstākļiem, par ko rakstiski paziņots ar kompetences iestādes apstiprinātu informāciju par notikušo un izraisītām sekām. Ar *force majeur* šī Līguma izpratnē saprotami jebkuri civiliedzīvotāju nemieri, sacelšanās, karš, streiki un citi apstākļi, kas traucē tālāku līgumsaistību izpildi, kā arī ugunsgrēki, plūdi un citas stihiskās nelaimes, kas Pusēm nav kontrolējamas.

9.5. Visi grozījumi un papildinājumi šim līgumam noformējami rakstveidā divos eksemplāros, kurus paraksta abas puses un kas tādā gadījumā kļūst par šī līguma izpildes neatņemamu sastāvdaļu.

9.6. Līdzējiem ir tiesības vienpusēji atkāpties no šī līguma izpildes vienojoties par to rakstiski.

9.7. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.

**VIII. Noslēguma jautājumi**

10.1. Līgums satur Līdzēju pilnīgu vienošanos, Līdzēji apliecina, ka ir iepazinušies ar tā saturu un piekrīt tā punktiem, apliecinot to ar saviem parakstiem.

10.2.Līgums ir sastādīts latviešu valodā uz 5 (piecām) lapām ar 1.pielikumu uz 1 lapas, 2.pielikumu uz 1.lapas un 3.pielikumu uz 1.lapas, kopā uz 8 lapām un parakstīts 2 (divos) eksemplāros, pa vienam eksemplāram katrai pusei. Abiem eksemplāriem ir vienāds juridiskais spēks.

10.3. Par līguma izpildi atbildīgās personas:

10.3.1. No Projektētāja puses:

* Arhitekts Ilze Ratniece, tālr.: 654-21398, mob.tālr.: 22110222, e-pasts: ilze@rem.lv;
* Ēku konstrukciju projektētājs Pjotrs Červjakovs, tālr.: 654-21398, mob.tālr.: 27702177, e-pasts: bk@rem.lv;
* Ūdensapgādes un kanalizācijas sistēmu projektētājs Natālija Kļimoviča, tālr.: 654-21398, mob.tālr.: 27702117, e-pasts: uk@rem.lv;
* Siltumapgādes un ventilācijas sistēmu projektētājs Tatjana Grečenkova, tālr.: 654-21398, mob.tālr.: 27711909, e-pasts: avk@rem.lv;
* Aukstumapgādes sistēmu projektētājs Miervaldis Dzirnieks, tālr.: 654-21398;
* Elektroietaišu projektētājs Inga Tereskina, tālr.: 654-21398, mob.tālr.: 20361704, e-pasts: elt@rem.lv;
* Telekomunikāciju sistēmu un tīklu projektētājs Andris Rabša, tālr.:654-21398;
* Ceļu projektētājs Inese Beitāne, tālr.: 654-21398.

10.3.2. No Pasūtītāja puses: Pilsētas apbūves galvenais būvinženieris **Viktors Nikolajevs**, tālr.: 65476062; mob.tālr.: 29441553, e-pasts: viktors.nikolajevs@daugavpils.lv, Pilsētas galvenā arhitekte **Inga Ancāne**, tālr.65457161, mob. 29164652.

|  |  |
| --- | --- |
| **PASŪTĪTĀJS:** | **PROJEKTĒTĀJS** |
| **Daugavpils pilsētas dome**Reģ. Nr.90000077325K.Valdemāra iela 1,Daugavpils, LV 5401NORDEA BANK FINLAND PLCKODS: NDEALV2XKonta Nr.: LV29NDEA0000082624242  | **SIA „REM PRO”**Reģ.Nr. 41503041904Imantas iela 25, Daugavpils, LV-5401Nordea Bank AB Latvijas filiāleKODS: NDEALV2XKonta Nr.: LV26NDEA0000082470357 |
| Domes izpilddirektore\_\_\_\_\_\_\_\_\_\_\_\_I.Goldberga  | Valdes loceklis\_\_\_\_\_\_\_\_\_\_\_\_\_M. Rjabokons |

1.Pielikums

2014.gada 24.oktobra Uzņēmuma līgumam

par kapličas rekonstrukcijas tehniskā projekta izstrādi un projekta autoruzraudzību

**PROJEKTĒŠANAS UZDEVUMS**

**Kapličas 18.Novembra ielā 214, Daugavpilī, rekonstrukcijas tehniskā projekta izstrādei**

**Projektēšanas darbu ietvaros paredzēt sekojošo:**

1. Tehniskās izpētes atzinums.

2. Uzmērījuma rasējumi pēc nepieciešamības.

3. Fotofiksācija.

4. Ģeoloģiskā izpēte (pēc nepieciešamības).

5. No galvenās fasādes puses paredzēt divas telpas papildus rituālu ceremonijām, citām konfesijām.

6. Fasādes renovācija, izmantojot apmetuma tehnoloģiju, kā arī jaunu fasādes elementu izveidošanu, harmoniski apvienojot kapličas kopskatu.

7. Elektroinstalācijas sistēmu, elektroietaišu, vājstrāvu, apsardzes, ugunsdzēsības, signalizācijas, interneta sistēmu projektēšana.

8. Lokālās katlu telpas un apkures sistēmu rekonstrukcija un ierīkošana.

9. Ventilācijas sistēmas ierīkošana.

10. Telpu nomenklatūra un sastāvs saskaņā ar tehnisko noteikumu prasībām un kapličas pakalpojumu aprakstu.

11. Labiekārtošanas darbi (skat. PAU).

12. Ceļi un laukumi, autostāvvietas.

Piezīme:

1. Projektēšanas darbu sastāvu var konkretizēt un precizēt līdz līguma noslēgšanai.

2. Būvdarbu būvizmaksu noteikšanā un tāmes sastādīšanā ievērot Ministru kabineta 2006.gada 19.decembra noteikumus Nr.1014 “Noteikumi par Latvijas būvnormatīvu LBN 501-06 "Būvizmaksu noteikšanas kārtība””.

3. Pirms skiču projekta izstrādes, piedāvāt vairākus būvniecības ieceres risinājumus. Obligāti jākonsultējas ar pilsētas galveno arhitekti un ainavu arhitekti.

4. Kapličas ēka – brīvstāvoša ēka, kurai pēc vajadzības tiek bloķēti klāt jauni apjomi, veidojot vienotu kompleksu ar vienotu stilistiku un kompozīciju, iekļaujoties apkārtējā ainavā. Veidojot kapličas jauno ēku, esošo ēku var rekonstruēt, samazinot apjomu un izvietojot tur tikai tehniskas telpas (katlu telpa, elektroskapju telpa, noliktavas, garāža kapu tehnikai u.c.

|  |  |
| --- | --- |
| **PASŪTĪTĀJS:** | **PROJEKTĒTĀJS** |
| Domes izpilddirektore\_\_\_\_\_\_\_\_\_\_\_\_I.Goldberga  | Valdes loceklis\_\_\_\_\_\_\_\_\_\_\_\_\_M.Rjabokons |

2.Pielikums

2014.gada 23.oktobra Uzņēmuma līgumam

par kapličas rekonstrukcijas tehniskā projekta izstrādi un projekta autoruzraudzību

**Projektēšanas darbu grafiks**

|  |  |  |
| --- | --- | --- |
| **Nr. p.k.** | **Veicamie projektēšanas darbi** | **Termiņš (nedēļās)** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **1.** | ***Nepieciešāmo dokumentu un materiālu saņemšana no pasūtītāja*** |  |  |  |  |  |  |  |  |  |  |  |  |
| **2.** | ***Būvprojektēšanai nepieciešamo dokumentu sagatavošana*** |  |  |  |  |  |  |  |  |  |  |  |  |
| **3.** | ***Būvniecības ieceres risinājumu variantu izstrāde*** |  |  |  |  |  |  |  |  |  |  |  |  |
| **4.** | ***Publiskā apspriešana*** |  |  |  |  |  |  |  |  |  |  |  |  |
| **5.** | ***Skiču projekta izstrāde*** |  |  |  |  |  |  |  |  |  |  |  |  |
| **6.** | ***Tehniskā projekta izstrāde*** |  |  |  |  |  |  |  |  |  |  |  |  |
| **7.** | ***Būvprojekta saskaņošana ar Pasūtītāju un citām instancēm*** |  |  |  |  |  |  |  |  |  |  |  |  |
| **8.** | ***Ekspertīze*** |  |  |  |  |  |  |  |  |  |  |  |  |
| **9.** | ***Būvprojekta saskaņošana Būvvaldē*** |  |  |  |  |  |  |  |  |  |  |  |  |
| **10.** | ***Būvprojekta nodošana Pasūtītājam*** |  |  |  |  |  |  |  |  |  |  |  |  |
| **11.** | ***Autoruzraudzība*** |  |  |  |  |  |  |  |  |  |  |  |  |
| **PASŪTĪTĀJS:** | **PROJEKTĒTĀJS** |
|  |  |

Domes izpilddirektore Valdes loceklis

\_\_\_\_\_\_\_\_\_\_\_\_I.Goldberga \_\_\_\_\_\_\_\_\_\_\_\_\_M.Rjabokons

3.Pielikums

2014.gada 23.oktobra Uzņēmuma līgumam

par kapličas rekonstrukcijas tehniskā projekta izstrādi un projekta autoruzraudzību

**izmaksu sadalījums**

**projektēšanas darbiem**

|  |  |  |  |
| --- | --- | --- | --- |
| **Nr. p.k** | **Darba veids** | **Marka** | **Izmaksas bez PVN, EUR** |
| 1. | Tehniskās izpētes atzinums | TIS | 200.00 |
| 2. | Uzmērījuma rasējumi | UR | 200.00 |
| 3. | Fotofiksācija | FF | 200.00 |
| 4. | Ģeoloģiskā izpēte | ĢI | 300.00 |
| 5. | Skiču projekta izstrādāšana | SP | 833.00 |
| 6. | Tehniskā projekta izstrādāšana, tai skaitā: | TP |  |
| 6.1. | arhitektūras daļas projektēšana | SP, ĢP, AR, ARD, TS, IE, IN | 1900.00 |
| 6.2. | būvkonstrukcijas (ja apjoms ir neliels, var apvienot MK, KK, DZK, DR...) | BK | 1000.00 |
| 6.3. | Iekšējie tīkli: | AVK, ŪK, SM, EL, VS, UAS, VAS | 800.00 |
| 6.4. | Ārējie tīkli: | LKT, ELT, ŪKT, VST | 600.00 |
| 6.5. | Iekārtu, konstrukciju un materiālu kopsavilkums | IS | 300.00 |
| 6.6. | Būvdarbu apjomu saraksts | BA | 300.00 |
| 6.7. | Būvdarbu organizācija | DOP | 200.00 |
| 6.8. | Ugunsdrošības pasākumu pārskats |  | 200.00 |
| 6.9. | Izmaksu aprēķini (tāmes) | T | 300.00 |
| 6.10. | Būvprojekta saskaņošana un akceptēšana |  | 200.00 |
| **Kopā:** | 7533.00 |
| 7. | Autoruzraudzība | AU | 800.00 |
| **Pavisam kopā bez PVN (līgumcena):** | 8333.00 |
| **Pavisam kopā ar PVN:** | 10082.93 |

|  |  |
| --- | --- |
| **PASŪTĪTĀJS:** | **PROJEKTĒTĀJS** |
|  |  |

Domes izpilddirektore Valdes loceklis

\_\_\_\_\_\_\_\_\_\_\_\_I.Goldberga \_\_\_\_\_\_\_\_\_\_\_\_\_M.Rjabokons